Xhenerël Motors projekton një makinë elektrike
Kompania shpreson që Chevy Volt të hidhet në treg në vitin 2010
Përfaqësuesit e firmës General Motors thonë se në botë ka vetëm dy makina si kjo, e madje njëri prej projektuesve thotë me humor se për të paktën 5 milion dollarë mund të blesh njërën prej tyre. Chevy Volt është një makinë e konceptuar me një teknologji që janë në zhvillim e sipër. Bob Boniface është njëri prej konstruktorëve kryesorë të makinës. Po të shohësh më me kujdes, do të gjesh në të një motor shumë të vogël që punon me benzinë, por që në dallim nga makinat hibride, këtu nuk përdoret për motorin. Kjo sasi karburanti ngarkon baterinë. General Motors shpreson që Chevy Volt të hidhet në treg në vitin 2010. Ashtu si shumica e makinave elektrike problemi mbetet tek bateria. General Motors mendon se nuk është gati për ta hedhur që tani në treg makinën. Sipas shifrave të Departamentit amerikan të Transportit, 78 për qind e njerëzve me makinë, udhëtojnë me shpejtësi deri në 70 kilometra në orë për të shkuar në punë. Përfaqësuesit e firmës General Motors shtojnë se me makinën Chevy Volt, njerëzit do të shkojnë në punë pa përdorur fare benzinë dhe pa ndotje. //iç